**JEGYZŐKÖNYV**

**Köveskál és Térsége Szennyvíz Társulás**

**Társulási Tanácsa**

**2019. május 20-án 11.00 órakor tartott nyilvános üléséről**

**Készült:**  Kővágóörsi Közös Önkormányzati Hivatal.

**Jelen vannak:**

Kovács Csaba Károly alelnök (Balatonhenye)

Simon György társulás tagja (Monoszló)

**Meghívottak:**

Tóthné Titz Éva jegyzőt helyettesítő aljegyző

Molnárné Szalai Valéria pénzügyi ügyintéző

**Jegyzőkönyvvezető:** Csik Tímea

**Kovács Csaba Károly alelnök:** köszönti a megjelenteket, megállapítja, hogy a Társulási Tanács két tagja jelen van, így az ülés határozatképes. Dr. Varró Gábor Elnök Úr egészségügyi problémái okán van távol. Javasolja a meghívóban szereplő napirend elfogadását.

Köveskál és Térsége Szennyvíz Társulás Társulási Tanácsa 2 igen szavazattal, ellenszavazat és tartózkodás nélkül az alábbi határozatot hozza:

**Köveskál és Térsége Szennyvíz Társulás Társulási Tanácsa**

**8/2019. (V. 20.) KTSZT HATÁROZATA**

***napirend elfogadásáról***

Köveskál és Térsége Szennyvíz Társulás Társulási Tanácsa a 2019. május 20-i ülés napirendjét az alábbiak szerint elfogadja:

1. Szennyvíz társulás 2018. évi költségvetésének módosítása
2. Szennyvíz társulás 2018. évi zárszámadásának elfogadása
3. Szennyvízelvezető és szennyvíztisztító viziközmű vagyonátadás
vonatkozásában megállapodás elkészítése
4. **Szennyvíz társulás 2018. évi költségvetésének módosítása**

**Kovács Csaba Károly alelnök:**  elmondja, hogy a 2018. évi költségvetés módosításával kapcsolatos előterjesztést a társulási tagjai kézhez kapták. Kérdezi, hogy van-e észrevétel, kérdés, javaslat. Megállapítja, hogy nincsen, ezért javasolja elfogadásra a 2018. évi költségvetés módosítását.

Köveskál és Térsége Szennyvíz Társulás Társulási Tanácsa 2 igen szavazattal, ellenszavazat és tartózkodás nélkül az alábbi határozatot hozza:

**Köveskál és Térsége Szennyvíz Társulás Társulási Tanácsa**

**9/2019. (V. 20.) KTSZT HATÁROZATA**

***2018. évi költségvetés módosításáról***

A Köveskál és Térsége Szennyvíz Társulás társulási tanácsa a 2011. évi CXCV. törvény 34.§ (5) bekezdése alapján az alábbiak szerint dönt a gazdálkodásáról szóló 2018. évi költségvetés módosításáról.

**1.** A Köveskál és Térsége Szennyvíz Társulás Társulási Tanácsa a Társulás 2018. évi költségvetéséről szóló 2/2018. (II.16) határozata II-III. pontja helyébe a következő rendelkezések lépnek:

II. A kiadási főösszegen belül a kiemelt előirányzatokat Társulási Tanács a következőképpen állapítja meg:

a) személyi jellegű kiadások 0 Ft

b) munkaadókat terhelő járulékok 0 Ft

c) dologi jellegű kiadások 493.192 Ft

d) működési pénzeszköz átadás, támogatások 0 Ft

e) általános tartalék 10.712.753 Ft

f) felújítási kiadások 0 Ft

g) intézményi beruházás 0 Ft

h) felhalmozási célú pénzeszköz átadás 0 Ft

i) egyéb felhalmozási célú kiadás 0 Ft.

III. A bevételi főösszegen belül a kiemelt előirányzatokat a Társulási Tanács a következőképpen állapítja meg:

a) működési bevételek 1.299.867 Ft

b) önkormányzatok sajátos bevételei 0 Ft

c) önkormányzat költségvetési támogatása 0 Ft

d) támogatásértékű működési célú bevételek,

e) működési célú pénzeszköz átvétel 0 Ft

e)felhalmozási célú pénzeszköz átvétel 0 Ft

f) egyéb felhalmozási célú bevétel 0 Ft

g) előző évi pénzmaradvány igénybevétele 9.906.078 Ft.”

**2.**  A Köveskál és Térsége Szennyvíz Társulás 2018. évi költségvetése

a) mérlegét megállapító 1. melléklete a jelen határozat 1. melléklete,

b) bevételeit és kiadásait meghatározó 2. melléklete a jelen határozat 2. melléklete

c) a működési bevételek és kiadások alakulását a 3. melléklet;

d) a felhalmozási bevételek és kiadások alakulását a 4. melléklet

tartalmazza

**3.** A Köveskál és Térsége Szennyvíz Társulás Társulási Tanácsa a Társulás 2018. évi költségvetéséről szóló 2/2018.(II. 16.) határozata VII. pontja helyébe a következő rendelkezések lépnek:

A Társulási Tanács a 2018. évi költségvetésben 10.712.753 Ft tartalékot tervez.

**Kovács Csaba Károly alelnök:**  a költségvetés módosításához kapcsolódóan javasolja a tájékoztatási kötelezettség elfogadását.

Köveskál és Térsége Szennyvíz Társulás Társulási Tanácsa 2 igen szavazattal, ellenszavazat és tartózkodás nélkül az alábbi határozatot hozza:

**Köveskál és Térsége Szennyvíz Társulás Társulási Tanácsa**

**10/2019. (V. 20.) KTSZT HATÁROZATA**

***tájékoztatási kötelezettségről***

Köveskál és Térsége Szennyvíz Társulás Társulási Tanácsa a 2018. évi költségvetés módosításához kapcsolódó tájékoztatási kötelezettség elfogadja.

1. **Szennyvíz társulás 2018. évi zárszámadásának elfogadása**

**Kovács Csaba Károly alelnök:** a zárszámadással kapcsolatban is részletes anyag készült, melyet megkaptak. Kérdezi, hogy van-e kiegészítés, észrevétel az előterjesztésben szereplőkkel kapcsolatban. Megállapítja, hogy nincsen, ezért javasolja elfogadásra a társulás 2018. évi zárszámadását.

Köveskál és Térsége Szennyvíz Társulás Társulási Tanácsa 2 igen szavazattal, ellenszavazat és tartózkodás nélkül az alábbi határozatot hozza:

**Köveskál és Térsége Szennyvíz Társulás Társulási Tanácsa**

**11/2019. (V. 20.) KTSZT HATÁROZATA**

Köveskál és Térsége Szennyvíz Társulás Társulási Tanácsa a 2011. évi CXCV. törvény 91. § (1) bekezdése alapján dönt a 2018. évi gazdálkodásról szóló beszámoló elfogadásáról:

I. A Társulási Tanács a 2018. évi költségvetés teljesítésének bevételi főösszegét 10.774.282 Ft-ban, kiadási főösszegének teljesítését 193.683 Ft-ban állapítja meg.

II. A Társulási Tanács a 2018 évi költségvetés teljesítésének kiadási főösszegén belül a

a) személyi jellegű kiadások teljesítését 0 Ft-ban,

b) munkaadókat terhelő járulékok teljesítését 0 Ft-ban,

c) dologi jellegű kiadások teljesítését 193.683 Ft-ban,

d) működési pénzeszköz átadás, támogatások teljesítését 0 Ft-ban,

e) általános tartalék 0 Ft-ban,

f) felújítási kiadások teljesítését 0 Ft-ban,

g) intézményi beruházások teljesítését 0 Ft-ban,

h) felhalmozási célú pénzeszköz átadás teljesítését 0 Ft-ban,

i) egyéb felhalmozási célú kiadások teljesítését 0 Ft-ban,

állapítja meg.

III. A Társulási Tanács a 2018. évi költségvetés teljesítésének bevételei főösszegén belül a

a) működési bevételek teljesítését 868.204 Ft-ban,

b) önkormányzatok sajátos bevételeinek teljesítését 0 Ft-ban,

c) önkormányzat költségvetési támogatása teljesítését 0 Ft-ban,

d) támogatásértékű működési célú bevételek

e)működési célú pénzeszköz átvétel teljesítését 0 Ft-ban,

e)felhalmozási célú pénzeszköz átvétel teljesítését 0 Ft-ban,

f) egyéb felhalmozási célú bevétel teljesítését 0 Ft-ban,

g) előző évi pénzmaradvány igénybevétele teljesítését 9.906.078 Ft-ban,

állapítja meg.

IV. A Társulási Tanács a költségvetési létszámkeret teljesítését összesen 0 főben állapítja meg.

V. A Társulás tekintetében

a) a költségvetési mérleget közgazdasági tagolásban az 1. melléklet;

b) a bevételi és kiadási főösszeg forrásonkénti teljesítését a 2. melléklet;

c) a működési bevételek és kiadások alakulását a 3. melléklet;

d) a felhalmozási bevételek és kiadások alakulását 4. melléklet;

e) a maradvány kimutatást az 5. melléklet;

f) a vagyon kimutatást a 6. melléklet;

g) az eredmény kimutatást a 7. melléklet;

tartalmazza.

**Kovács Csaba Károly alelnök:**  a tájékoztatási kötelezettséget javasolja elfogadásra.

Köveskál és Térsége Szennyvíz Társulás Társulási Tanácsa 2 igen szavazattal, ellenszavazat és tartózkodás nélkül az alábbi határozatot hozza:

**Köveskál és Térsége Szennyvíz Társulás Társulási Tanácsa**

**12/2019. (V. 20.) KTSZT HATÁROZATA**

***tájékoztatási kötelezettségről***

Köveskál és Térsége Szennyvíz Társulás Társulási Tanácsa a 2018. évi zárszámadáshoz kapcsolódó tájékoztatási kötelezettséget elfogadja.

1. **Szennyvízelvezető és szennyvíztisztító viziközmű vagyonátadás
vonatkozásában megállapodás elkészítése**

**Kovács Csaba Károly alelnök:** az előző ülésen döntöttek arról, hogy a vagyonátadási megállapodás elkészítésére árajánlatot kérnek be. Dr. Hermann Orsolya ügyvéd 150.000 Ft összegű ajánlatot adott. Javasolja az ügy mielőbbi lezárása érdekében az árajánlat elfogadását.

Köveskál és Térsége Szennyvíz Társulás Társulási Tanácsa 2 igen szavazattal, ellenszavazat és tartózkodás nélkül az alábbi határozatot hozza:

**Köveskál és Térsége Szennyvíz Társulás Társulási Tanácsa**

**13/2019. (V. 20.) KTSZT HATÁROZATA**

**szennyvízelvezető-, és tisztító víziközmű**

**vagyonátadás megállapodás elkészítéséről**

Köveskál és Térsége Szennyvíz Társulás dr. Hermann Orsolya ügyvéd (8230 Balatonfüred, Köztársaság u. 6.) 150.000 Ft összegű árajánlatát elfogadja.

A Társulás a költségvetése terhére vállalja az ügyvédi munkadíj megfizetését.

Megbízza az Elnököt, hogy a döntést közölje dr. Hermann Orsolya ügyvéddel, a szükséges iratanyagot bocsássa a rendelkezésére.

Felelős: Dr. Varró Gábor elnök

Határidő: folyamatos.

**Kovács Csaba Károly alelnök:** megköszöni a részvételt és az ülést 11:10 órakor bezárja.

K.m.f.

Dr. Varró Gábor Simon György
társulás elnöke társulás tagja

A jegyzőkönyv tartalmáért felelős jelen lévő:

Kovács Csaba Károly
társulás alelnöke